Berliinin juutalaismuseo

Berliinin juutalaismuseo (saks. Jüdisches Museum Berlin) on berliiniläinen museo, jossa esitellään saksanjuutalaisten 2 000-vuotista historiaa. Se on kuuluisa erikoisesta arkkitehtuuristaan. Berliinin ensimmäinen juutalaismuseo perustettiin Oranienburger Straßen varrelle vuonna 1933, mutta natsihallinto sulki sen vuonna 1938. Ajatus uudelleen perustamisesta syntyi vuonna 1971, ja neljä vuotta myöhemmin perustettiin kannattajayhdistys ajamaan uutta museota silloiseen Länsi-Berliiniin. Berliinin museo avasi juutalaisen osaston vuonna 1978. Vuonna 1999 Berliinin juutalaiselle museolle myönnettiin oikeudet toimia itsenäisenä laitoksena. Daniel Libeskindin suunnittelema rakennus valmistui vuonna 1999 ja avattiin virallisesti vuonna 2001. Museon johtajana toimi vuosina 1997–2014 berliiniläissyntyinen professori W. Michael Blumenthal, joka toimi Jimmy Carterin presidenttikaudella Yhdysvaltain valtiovarainministerinä. Hänen jälkeensä johtajaksi valittiin judaistiikan professori Peter Schäfer. Kuvia Lähteet Aiheesta muualla Museon verkkosivut (saksaksi, englanniksi)